**OBRAZLOŽENJE FINANCIJSKOG PLANA USTANOVE U KULTURI KINEMATOGRAFI DUBROVNIK ZA 2022. GODINU**

Opći podaci:

Financijski plan Ustanove u kulturi Kinematografi Dubrovnik 2022. godine iznosi 3.075.000 kn.

Kinematografi Dubrovnik su javna ustanova u kulturi Grada Dubrovnika koja je od 01.01.2015. godine u registru proračunskih korisnika i kao takva ima obavezu uskladiti ne samo proračunske nego i vlastite prihode sa Proračunom jedinice lokalne uprave. Financijski plan, a posebno njegov proračunski dio je u većem dijelu određen različitim aktima osnivača dok manji dio ostaje za raspodjelu na posebne projekte. Tako Grad Dubrovnik kao osnivač ili suosnivač ustanova u kulturi, ima obvezu financirati plaće i troškove zaposlenih u skladu s Kolektivnim ugovorom za zaposlene u ustanovi, osigurati sredstva za obveze preuzete Ugovorom za najam prostora u samostanu Sv. Klare, osigurati sredstva za financiranje rada Upravnog vijeća te naknade za koje se obvezao različitim odlukama o sufinanciranju ulaznica za kulturne ustanove.

Ukupni proračun Ustanove Kinematografi Dubrovnik za 2022. iznosi 3.075.000 kn Opći prihodi i primici iz proračuna Grada Dubrovnika iznose 2.140.000 kn, vlastiti prihodi 800.000 kn, te 135.000 kn tekuće pomoći.

**OPIS PROGRAMA:**

**Redovna djelatnost** – pod programom redovna djelatnost obuhvaćeni su svi rashodi koji nastaju uslijed redovnog obavljanja djelatnosti ustanove u kulturi:

**Rashodi za zaposlene** sukladno Kolektivnom ugovoru Grada Dubrovnika za zaposlene u ustanovama u kulturi/plaće, doprinosi, naknade i otpremnine iznose 1.591.000 kn. Najveći iznos sredstava iz izvora financiranja opći prihodi i primici planiran je za plaće zaposlenicima (1.250.000 kn + 204.000 kn doprinosi na plaće) moramo naglasiti da je planiranje izvršeno na trenutnoj razini, odnosno uz smanjenu osnovicu za 10%.

**Ostali rashodi za zaposlene** planirani su u iznosu od 137.000 kn, također se financiraju iz izvora općih prihoda i primitaka odnosno proračuna Grada Dubrovnika, a obuhvaćaju jubilarne nagrade, regres, božićnice, dar u naravi, poklon za djecu iz 2020.godine.

**Materijalni rashodi** u okviru programa redovne djelatnosti planirani su u iznosu od 678.000 kn, a odnose se na troškove najma prostora dvorane Visia u iznosu od 150.000 kn što se financira iz općih prihoda i primitaka kao i rashodi za naknade prijevoza na posao u iznosu od 40.000 kn, usluge odvjetnika u iznosu od 50.000 kn, usluge održavanja računalnih programa i opremu u iznosu od 60.000 kn te premije osiguranja imovine u iznosu od 23.000 kn.

U okviru redovne djelantosti rashodi za materijal, energiju u iznosu od 347.000 kn financirat će se većinskim dijelom iz vlastitih prihoda.

Financijski rashodi (usluge banaka) te rashodi za nabavu nefinancijske imovine-opreme u iznosu od 18.000kn financirat će se također iz vlastitih prihoda Ustanove.

**OPIS PROGRAMA:**

**Programska djelatnost** – pod programskom djelatnošću obuhvaćeni su svi rashodi koji nastaju uslijed realizacije cjelvitih programa i programskih aktivnosti:

Materijalni rashodi za usluge u okviru programske djelatnosti planirani su u iznosu od 768.000kn, a financirat će se 218.000kn iz općih primitaka i prihoda, 415.000 kn iz vlastitih prihoda te 135.000 kn iz tekućih pomoći i donacija. Troškovi se najvećim dijelom odnose na zakupe prava prikazivanje 295.000 kn, a financira se 80.000 kn iz općih prihoda i primitaka, 180.000 kn iz vlastitih prihoda te 35.000 kn od tekućih pomoći i donacija.

Ostali materijalni rashodi za usluge u sklopu programske djelatnosti kao što su tekuće i investicijsko održavanje opreme 40.000 kn, usluge održavanje računalnih programa i opreme 20.000 kn, elektronski mediji u iznosu od 20.000 kn, autorski honorari 20.000 kn, grafičke i tiskarske usluge u iznosu od 24.000 kn i ostale nespomenute usluge u iznosu od 10.000 kn financirat će se iz općih prihoda i primitaka, a preostali većinski dio financirat će se iz vlastitih prihoda i tekućih pomoći u iznosu od 135.000 kn koje Ustanova Kinematografi dobiva već dvanaest godina u jednokratnim godišnjim iznosima odnosno od prihoda EU Media Fonda za promociju, prikazivanje i obradu europskog filma i rad s djecom i mladima i taj se iznos u tu svhu i koristi.

Financijski plan za 2022. godinu baziran je na prvom ovogodišnjem rebalansu proračuna.

Ravnatelj:

Nikša Konsuo